ddrg/super_eurlex huggingface dataset:
(8)

Komisija meklēja un pārbaudīja visu informāciju, ko uzskatīja par nepieciešamu, lai iepriekšēji konstatētu dempingu, tā radīto kaitējumu un Kopienas intereses, un veica pārbaudes šādu uzņēmumu telpās: Kopienas ražotāji — Bontempi Vibo SpA, Brescia, Itālijā, — Bulnava Srl, Milāna/Suello, Itālijā, — Inox Viti Snc, Grumello Del Monte, Itālijā, — Reisser Schraubentechnik GmbH, Ingelfingen-Criesbach, Vācijā. Ražotāji eksportētāji un saistītie uzņēmumi eksportētājvalstīs ĶTR — Tong Ming Enterprise (Jiaxing) Co. Ltd., Žejiangā. Indonēzijā — PT. Shye Chang Batam Indonesia, Batamā. Malaizijā — Tigges Stainless Steel Fasteners (M) Sdn. Bhd, Ipoh, Čemorā. — Tong Heer Fasteners Co. Sdn., Bhd, Penangā. Filipīnās — Rosario Fasteners Corporation, Kavitā, — Philshin Works Corporation, Kavitā. Taivānā — Arrow Fasteners Co. Ltd. un tās saistītais uzņēmums Header Plan Co. Inc., Taipeijā, — Jin Shing Stainless Ind. Co. Ltd., Tao Juenā, — Min Hwei Enterprise Co. Ltd., Pingtungā, — Tong Hwei Enterprise, Co. Ltd. un tās saistītie uzņēmumi Tong Jou Enterprise Co. Ltd.. un Winlink Fasteners Co., Ltd., Kaohsiungā, — Yi Tai Shen Co. Ltd., Tainanā. Taizemē — A.B.P. Stainless Fasteners Co. Ltd., Ajuthajā, — Bunyat Industries 1998 Co. Ltd., Samutsakornā, — Dura Fasteners Company Ltd., Samutprakarnā, — Siam Screws (1994) Co. Ltd., Samutsakornā. Saistītais importētājs Kopienā — Tigges GmbH & Co. KG, Wuppertal, Vācijā
(8)

Komisija atrada un pārbaudīja visu informāciju, kas tika uzskatīta par nepieciešamu, lai noteiktu dempingu, tā izraisītos zaudējumus un Kopienas intereses, kā arī veica pārbaudes šādu uzņēmumu telpās: a) Kopienas ražotāji: — RHI AG, Austria (RHI), — LWB Refractories GmbH, Germany (LWB), — Refratechnik Holding GmbH, (responses from Refratechnik Cement GmbH un Refratechnik Steel GmbH, Germany (Refratechnik), Uzņēmumu Refractarios Burcena S.L., Spain un Ceramica Del Nalon S.A., Spain telpās pārbaudes neveica, jo šie divi uzņēmumi ražo nelielu daļu no Kopienas ražošanas kopapjoma; b) ĶTR ražotāji eksportētāji: — RHI Refractories Liaoning Co. Ltd, — Yingkou Kyushu Refractories Co. Ltd, — Yingkou Guangyang Refractories Co. Ltd, — Yingkou Sanhua Refractory Materials Co. Ltd, — Dashiqiao City Magnesite Refractory Factory Co. Ltd, — Dashiqiao Sanqiang Refractory Materials Co. Ltd, — Liaoning Mayerton Refractories Co. Ltd, — Yingkou Qinghua Refractories Co. Ltd, — Yingkou Orind Refractories Ltd; c) saistītie tirgotāji: — WonJin KR Co., Ltd, Yangsan-si, South Korea, — Mayerton Refractories Ltd, Isle of Man; d) saistītie importētāji: — Refratechnik Steel GmbH, Düsseldorf, Germany, — RHI AG Ltd, Vienna, Austria; e) Kopienas lietotāji: — Corus Group plc, London, United Kingdom, — Hüttenwerke Krupp Mannesmann GmbH, Duisburg, Germany.
“Kārba ar rokturi un snīpi (Can, with handle and spout)

CD”
Oficiālais Vēstnesis L 055 , 24/02/2004 Lpp. 0043 - 0043



Komisijas Regula (EK) Nr. 317/2004 (2004. gada 23. februāris), ar ko attiecībā uz Austriju, Franciju un Luksemburgu nosaka atkāpes no Eiropas Parlamenta un Padomes Regulas (EK) Nr. 2150/2002 par statistiku attiecībā uz atkritumiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2002. gada 25. novembra Regulu (EK) Nr. 2150/2002 par statistiku attiecībā uz atkritumiem [1], un jo īpaši tās 4. panta 1. punktu, ņemot vērā Austrijas pieprasījumu, kas izteikts 2003. gada 30. jūnijā, ņemot vērā Francijas pieprasījumu, kas izteikts 2003. gada 12. jūnijā, ņemot vērā Luksemburgas pieprasījumu, kas izteikts 2003. gada 25. jūnijā, tā kā: (1) Saskaņā ar 4. panta 1. punktu Regulā (EK) Nr. 2150/2002, Komisija pārejas perioda laikā var piešķirt atkāpes no dažiem minētās regulas pielikumu noteikumiem. (2) Pēc to pieprasījuma šādas atkāpes jāpiešķir Austrijai, Francijai un Luksemburgai. (3) Šajā regulā paredzētie pasākumi saskan ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom [2], IR PIEŅĒMUSI ŠO REGULU. 1. pants 1. Ar šo nosaka šādas atkāpes no Regulas (EK) Nr. 2150/2002 noteikumiem: a) Austrijai nosaka atkāpes attiecībā uz tādu rezultātu sagatavošanu, kas attiecas uz I pielikuma 8. iedaļas 1.1. daļas 1. pozīciju (lauksaimniecība, medniecība un mežsaimniecība); b) Francijai nosaka atkāpes attiecībā uz tādu rezultātu sagatavošanu, kas attiecas uz I pielikuma 8. iedaļas 1.1. daļas 1. pozīciju (lauksaimniecība, medniecība un mežsaimniecība), 2. pozīciju (zveja) un 16. pozīciju (pakalpojumu darbības), kā arī tādu rezultātu sagatavošanu, kas attiecas uz II pielikuma 8. iedaļas 2. pozīciju; c) Luksemburgai nosaka atkāpes attiecībā uz tādu rezultātu sagatavošanu, kas attiecas uz I pielikuma 8. iedaļas 1.1. daļas 1. pozīciju (lauksaimniecība, medniecība un mežsaimniecība) un 2. pozīciju (zveja). 2. Atkāpes, kas paredzētas 1. punktā, tiek noteiktas vienīgi attiecībā uz datiem par pirmo apsekojuma gadu, proti, par 2004. gadu. Pēc pārejas perioda beigām Austrija, Francija un Luksemburga iesniedz datus par 2006. apsekojuma gadu. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 23. februārī Komisijas vārdā — Komisijas loceklis Pedro Solbes Mira [1] OV L 332, 9.12.2002., 1. lpp. [2] OV L 181, 28.6.1989., 47. lpp. --------------------------------------------------
LV Eiropas Savienības Oficiālais Vēstnesis L 381/8

KOMISIJAS REGULA (EK) Nr. 2244/2004

(2004. gada 23. decembris)

par tarifu kvotas atvēršanu 2005. gadam dažu preču importam Eiropas Savienībā, kas ražotas pārstrādājot lauksaimniecības produktus, kuru izcelsme ir Rumānijā

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. panta 2. punktu,

ņemot vērā Padomes 1998. gada 5. oktobra Lēmumu 98/626/EK par protokola noslēgšanu, ar kuru pielāgo tirdzniecības aspektus Eiropas Līgumā starp Eiropas Kopienām un to dalībvalstīm, no vienas puses, un Rumāniju, no otras puses, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā arī Uragvajas kārtas lauksaimniecības sarunu iznākumus, iekļaujot pastāvošā preferenču režīma uzlabojumus (2), un jo īpaši tā 2. panta 1. punktu,

tā kā:

(1) Eiropas līguma 3. protokols par apstrādātu lauksaimniecības produktu tirdzniecību starp Rumāniju, kas grozīts ar protokolu par šā līguma tirdzniecības aspektu pielāgošanu, paredz dažu apstrādātu lauksaimniecības produktu, kuru izcelsme ir Rumānijā, ievešanai piemērojamā nodokļa lauksaimniecības komponentes samazinājumu. Šīs kvotas ir jāatver 2005. gadam.

(2) Komisijas 1993. gada 2. jūlija Regulā (EEK) Nr. 2454/93, ar ko nosaka izpildes kārtību Padomes Regulai (EEK) Nr. 2913/92 par Kopienas Muitas kodeksa izveidi (3), ir paredzēti tarifu kvotu piemērošanas noteikumi. Ir lietderīgi paredzēt, ka ar šo regulu atvērtās tarifu kvotas ir pārvaldāmas saskaņā ar minētajiem noteikumiem.

(3) Šajā regulā minētie pasākumi atbilst Pārvaldības komitejas atzinumam attiecībā uz horizontālajiem jautājumiem par tādu pārstrādātu lauksaimniecības produktu tirdzniecību, kuri nav ietverti I pielikumā,

IR PIEŅĒMUSI ŠO REGULU.

1. pants

Kopienas piemērojamās gada tarifu kvotas attiecībā uz pielikumā minētajiem pārstrādātiem lauksaimniecības produktiem, kuru izcelsme ir Rumānijā, ir atvērtas no 2005. gada 1. janvāra līdz 2005. gada 31. decembrim saskaņā ar šās regulas pielikuma noteikumiem.

2. pants

Kopienas tarifu kvotas, kas minētas 1. pantā, ir pārvaldāmas saskaņā ar Regulas Nr. 2454/93 308. panta a), b) un c) apakšpunktu.

3. pants

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

To piemēro no 2005. gada 1. janvāra.

Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 23. decembrī Komisijas vārdā — priekšsēdētāja vietnieks Günter VERHEUGEN

(1) OV L 318, 20.12.1993., 18. lpp. Regula, kurā pēdējie grozījumi izdarīti ar Padomes Regulu (EK) Nr. 2580/2000 OV L 298, 25.11.2000., 5. lpp.).

(2) OV L 301, 11.11.1998., 1. lpp.

(3) OV L 253, 11.10.1993., 1. lpp. Regula, kurā pēdējie grozījumi izdarīti ar Regulu (EK) Nr. 2286/2003 (OV L 343, 31.12.2003., 1. lpp.).
1)

XI pielikuma A daļas 1. un 2. punktu aizstāj ar šo: “1. a) Par īpaša riska materiālu uzskata šādus audus: i) par 12 mēnešiem vecāku liellopu galvaskauss, izņemot apakšžokli un ieskaitot smadzenes un acis, mugurkauls, izņemot astes skriemeļus, kakla, krūškurvja un jostas skriemeļu processus spinosus un processus transversus, un crista sacralis mediana, un krusta kaula spārnu, bet ieskaitot Radix dorsalis nervu mezglu un muguras smadzenes, un visu vecumu liellopu mandeles, zarnas no divpadsmitpirkstu zarnas līdz taisnajai zarnai un apzarnis; ii) par 12 mēnešiem vecāku aitu un kazu vai to aitu un kazu, kam smaganās ir izšķīlies pastāvīgs priekšzobs, galvaskauss, tajā skaitā smadzenes un acis, mandeles un muguras smadzenes, kā arī visu vecumu aitu un kazu liesa un līkumainā zarna. Liellopu mugurkaula izņemšanai i) apakšpunktā minēto vecumu var pielāgot, grozot šo regulu, ja ievēro GSE sastopamības statistisko iespējamību Kopienas liellopu kopskaita attiecīgajās vecuma grupās, balstoties uz GSE uzraudzības rezultātiem saskaņā ar III pielikuma A nodaļas I pantu. b) Papildus a) apakšpunktā minētajam īpašajam riska materiālam Lielbritānijas un Ziemeļīrijas Apvienotajā Karalistē par īpašu riska materiālu ir jāuzskata šādi audi: visa galva (izņemot mēli), tajā skaitā smadzenes, acis un trijzaru nerva sensoriskie mezgli; par sešiem mēnešiem vecāku liellopu aizkrūts dziedzeris, liesa un muguras smadzenes. 2. Atkāpjoties no 1. punkta a) apakšpunkta i) daļas, var pieņemt lēmumu saskaņā ar 24. panta 2. punktā noteikto procedūru, lai atļautu izmantot mugurkaulāju un Radix dorsalis nervu mezglu no liellopiem, kas: a) dzimuši, pastāvīgi audzēti un kauti dalībvalstīs, kurās zinātniskā novērtējumā konstatēts, ka GSE sastopamība vietējiem liellopiem ir vai nu pilnīgi neiespējama, vai arī neiespējama, bet pieļaujama, vai b) dzimuši pēc spēkā stāšanās dienas aizliegumam barot atgremotājus ar zīdītāju olbaltumvielām dalībvalstīs, kurās vietējiem dzīvniekiem konstatēta GSE vai kurās zinātniskā novērtējumā konstatēts, ka GSE sastopamība vietējiem liellopiem ir iespējama. Apvienotajā Karalistē un Zviedrijā piemērojama atkāpe, balstoties uz iepriekš iesniegtiem un novērtētiem pierādījumiem. Uz citām dalībvalstīm šo atkāpi var attiecināt, ja Komisijai iesniedz pārliecinošu apstiprinošu pierādījumu attiecīgi par a) vai b) apakšpunktu. Dalībvalstis, uz kurām attiecināma šī atkāpe, papildus III pielikuma A nodaļas I iedaļas prasībām nodrošina, ka viens no apstiprinātajiem ātrās noteikšanas testiem, kas uzskaitīti X pielikuma C nodaļas 4. punktā, ir izmantots visiem liellopiem, kas vecāki par 30 mēnešiem, kuri: i) nobeigušies fermā vai transportējot, bet kuri nav nokauti pārtikas vajadzībām, izņemot tos beigtos dzīvniekus attālos apgabalos ar mazu dzīvnieku blīvumu dalībvalstīs, kur GSE sastopamība ir neiespējama; ii) paredzēti normālai nokaušanai pārtikas vajadzībām. Šī atkāpe neļauj izmantot par 30 mēnešiem vecāku liellopu no Apvienotās Karalistes mugurkaulājus un Radix dorsalis nervu mezglus. Komisijas eksperti var veikt pārbaudes uz vietas, lai sīkāk pārbaudītu iesniegtos pierādījumus saskaņā ar 21. pantu.”
(2)

Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(2)

Komisijas 2004. gada 28. aprīļa Regula (EK) Nr. 838/2004 (3) pieņēma pagaidu pasākumus, kas nepieciešami, lai atvieglotu jaunajās dalībvalstīs pirms pievienošanās pastāvošo režīmu pāreju uz importa režīmu, kas izriet no banānu tirgus kopējās organizācijas laika periodā no 2004. gada 1. maija līdz 31. decembrim. Nolūkā nodrošināt tirgus apgādi, jo īpaši jaunajās dalībvalstīs, šī regula pagaidu statusā noteica papildu daudzumu kvotām, kuras pie tiem pašiem tarifu noteikumiem ar Regulas (EEK) Nr. 404/93 18. panta 1. pantu piešķirtas produktu importam no jebkurām trešajām valstīm laika periodā no 2004. gada 1. maija līdz 31. decembrim.
(1)

Regulas (EK) Nr. 2771/1999 2. pantā paredzēts, ka Komisija sāk vai pārtrauc kādā dalībvalstī iepirkumus, īstenojot konkursu, tiklīdz konstatēts, ka tirgus cena šajā dalībvalstī divu secīgu nedēļu laikā atkarībā no gadījuma vai nu nesasniedz līmeni 92 % no intervences cenas, vai arī ir vienāda ar to vai pārsniedz to.
Oficiālais Vēstnesis L 294 , 12/11/2003 Lpp. 0005 - 0006



Komisijas Regula (EK) Nr. 1979/2003 (2003. gada 11. novembris), ar ko papildina pielikumu Regulai (EK) Nr. 2400/96 (Westlandse druif, Alcachofa de Benicarló vai Carxofa de Benicarló un Marrone di San Zeno) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un apzīmējumu aizsardzību [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 6. panta 3. un 4. punktu, tā kā: (1) Nīderlande saskaņā ar Regulas (EEK) Nr. 2081/92 5. pantu nosūtījusi Komisijai pieteikumu, lai reģistrētu nosaukumu Westlandse druif kā ģeogrāfiskās izcelsmes norādi; Spānija nosūtījusi Komisijai pieteikumu, lai reģistrētu nosaukumu Alcachofa de Benicarló vai Carxofa de Benicarló kā cilmes vietas nosaukumu un Itālija nosūtījusi pieteikumu, lai reģistrētu nosaukumu Marrone di San Zeno kā cilmes vietas nosaukumu. (2) Saskaņā ar minētās regulas 6. panta 1. punktu konstatēts, ka pieteikumi atbilst visām minētajā regulā paredzētajām prasībām, un jo īpaši, ka pieteikumos ir visa informācija, kas vajadzīga saskaņā ar regulas 4. Pantu. (3) Komisija nav saņēmusi iebildumus saskaņā ar minētās regulas 7. pantu attiecībā uz šīs regulas pielikumā sniegtajiem trim nosaukumiem pēc to publicēšanas Eiropas Savienības Oficiālajā Vēstnesī [3]. (4) Minētie nosaukumi tādēļ jāiekļauj "Aizsargāto cilmes vietu nosaukumu un aizsargāto ģeogrāfisko norāžu reģistrā" un tādējādi tie jāaizsargā visā Kopienā kā aizsargājami cilmes vietas nosaukumi vai aizsargājamas ģeogrāfiskās norādes. (5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 1665/2003 [5], IR PIEŅĒMUSI ŠO REGULU 1. pants Ar šo Regulas (EK) Nr. 2400/96 pielikumā iekļauj šīs regulas pielikuma trīs nosaukumus un ieraksta kā aizsargājamus cilmes vietas nosaukumus (ACN) vai aizsargājamas ģeogrāfiskās izcelsmes norādes (AĢN) "Aizsargājamo cilmes vietas nosaukumu un aizsargājamo ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā. 2. pants Šā regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 11. novembrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 122, 16.5.2003., 1. lpp. [3] OV C 40, 19.2.2003., 5. lpp. (Westlandse druif).OV C 40, 19.2.2003., 7. lpp. (Alcachofa de Benicarló or Carxofa de Benicarló).OV C 45, 25.2.2003., 2. lpp. (Marrone di San Zeno). [4] OV L 327, 18.12.1996., 11. lpp. [5] OV L 235, 23.9.2003., 6. lpp. -------------------------------------------------- PIELIKUMS EK LĪGUMA I PIELIKUMĀ UZSKAITĪTIE PRODUKTI, KAS PAREDZĒTI LIETOŠANAI PĀRTIKĀ Augļi, dārzeņi un labība NĪDERLANDE Westlandse druif (AĢN) SPĀNIJA Alcachofa de Benicarló vai Carxofa de Benicarló (ACN) ITĀLIJA Marrone di San Zeno (ACN) --------------------------------------------------
Oficiālais Vēstnesis L 342 , 30/12/2003 Lpp. 0010 - 0010



Komisijas Regula (EK) Nr. 2306/2003 (2003. gada 29. decembris), ar ko groza Regulu (EK) Nr. 280/98, ar kuru atkāpjas no dažiem noteikumiem Padomes Regulā (EK) Nr. 2597/97, ar ko piena un piena produktu tirgus kopīgajā organizācijā paredz papildu noteikumus attiecībā uz Somijā un Zviedrijā ražotu dzeramo pienu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Austrijas, Somijas un Zviedrijas Pievienošanās aktu, un jo īpaši tā 149. panta 1. punktu, tā kā: (1) Ar Padomes 1997. gada 18. decembra Regulu (EK) Nr. 2596/97, ar ko pagarina Austrijas, Somijas un Zviedrijas Pievienošanās akta 149. panta 1. punktā paredzēto laika posmu [1], ir pagarināts termiņš, kurā var pieņemt pārejas posma pasākumus, lai sekmētu pāreju no Austrijas, Somijas un Zviedrijas pievienošanās brīdī piemērotā režīma uz režīmu, kas izriet no kopīgās tirgus organizācijas piemērošanas. Attiecībā uz prasībām par tauku saturu dzeramajā pienā, kas ražots Somijā un Zviedrijā, minētais termiņš ir pagarināts līdz 2009. gada 30. aprīlim. (2) Ir lietderīgi noteikt atbilstošu pagarinājumu saistībā ar īstenošanas noteikumiem, kas norādīti Komisijas Regulā (EK) Nr. 280/98 [2]. (3) Attiecīgi jāgroza Regula (EK) Nr. 280/98. (4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 280/98 1. pantā datumu "2003. gada 31. decembris" aizstāj ar "2009. gada 30. aprīlis". 2. pants Šī regula stājas spēkā 2004. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 29. decembrī Komisijas vārdā — Komisijas loceklis Franz Fischler [1] OV L 351, 23.12.1997., 12. lpp. Regulā jaunākie grozījumi izdarīti ar Regulu (EK) Nr. 1805/2003 (OV L 265, 16.10.2003., 5. lpp.). [2] OV L 28, 4.2.1998., 3. lpp. Regulā grozījumi izdarīti ar Regulu (EK) Nr. 169/2000 (OV L 21, 26.1.2000., 10. lpp.). --------------------------------------------------
Oficiālais Vēstnesis L 158 , 27/06/2003 Lpp. 0001 - 0002



Padomes Regula (EK) Nr. 1104/2003 (2003. gada 26. maijs), ar kuru groza Regulu (EK) Nr. 1766/92 attiecībā uz ievedmuitas nodokļu aprēķināšanu dažu veidu labībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Lai aprēķinātu ievedmuitas nodokli, 10. panta 2. punkts Padomes 1992. gada 30. jūnija Regulā (EEK) Nr. 1766/92 par labības tirgus kopīgo organizāciju [3] paredz dažu veidu pamatlabībai piemērot papildu, izņēmuma mehānismu. (2) Noslēdzoties sarunām ar ASV un Kanādu saskaņā ar VVTT XXVIII pantu, šāds izņēmums atcelts vidējas un zemas kvalitātes kviešiem, kā arī miežiem, tas apstiprināts ar Padomes Lēmumiem 2003/253/EK [4] un 2003/254/EK [5] par Nolīgumu noslēgšanu vēstuļu apmaiņas veidā starp Eiropas Kopienu, no vienas puses, un attiecīgi Kanādu un Amerikas Savienotajām Valstīm, no otras puses. (3) Tādēļ attiecīgi jāgroza Regula (EEK) Nr. 1766/92, IR PIEŅĒMUSI ŠO REGULU. 1. pants Regulas (EEK) Nr. 1766/92 10. panta 2., 3. un 4. punktu aizstāj ar šādu tekstu: "1. Neatkarīgi no 1. punkta ievedmuitas nodoklis produktiem ar KN kodiem 10011000, 10019091, ex10019099 (augstākā labuma mīkstie kvieši), 1002, ex1005, kas nav hibrīdu sēklas, un ex1007, kas nav hibrīdu sēklas materiāls, ir vienāds ar šo produktu ievedumiem piemēroto intervences cenu, kas palielināta par 55 % un no kā atskaitīta attiecīgajam sūtījumam piemērojamā CIF importa cena. Šis nodoklis tomēr nedrīkst pārsniegt kopējā muitas tarifa nodokļa likmi. 2. Lai aprēķinātu 2. punktā minēto ievedmuitas maksājumu, jānosaka reprezentatīvas CIF importa cenas minētajā punktā norādītajiem produktiem. Šādas reprezentatīvas CIF importa cenas nosaka regulāri. 3. Sīki izstrādātus noteikumus par šā panta piemērošanu pieņem saskaņā ar 23. pantā noteikto procedūru. Sīki izstrādātie noteikumi jo īpaši precizē: a) obligātās augstākā labuma mīksto kviešu kvalitātes prasības; b) vērā ņemamo cenu noteikšanu; c) attiecīgos īpašos gadījumos – iespējamību paziņot tirgus dalībniekiem piemērojamo maksājumu pirms attiecīgo sūtījumu saņemšanas." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 26. maijā Padomes vārdā — priekšsēdētājs G. Drys [1] Oficiālajā Vēstnesī vēl nav publicēts. [2] 2003. gada 8. aprīļa atzinums (Oficiālajā Vēstnesī vēl nav publicēts). [3] OV L 181, 1.7.1992., 21. lpp. Regulā jaunākie grozījumi izdarīti ar Regulu (EK) Nr. 1666/2000 (OV L 193, 29.7.2000., 1. lpp.). [4] OV L 95, 11.4.2003., 36. lpp. [5] OV L 95, 11.4.2003., 40. lpp. --------------------------------------------------
Oficiālais Vēstnesis L 107 , 30/04/2003 Lpp. 0005 - 0005



Komisijas Regula (EK) Nr. 754/2003 (2003. gada 29. aprīlis), ar ko groza Regulu (EK) Nr. 174/1999, ar ko paredz sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu izvešanas atļaujām un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 31. panta 3. punktu, tā kā: (1) Eiropas Kopienas un Dominikānas Republikas noslēgtajā saprašanās memorandā, kas apstiprināts ar Padomes Lēmumu 98/486/EK [3], ir paredzēta kvota sausajam pienam, ko eksportē uz Dominikānas Republiku. Tā kā produktiem, ko eksportē atbilstīgi šai kvotai, piemēro ievedmuitas nodokļa samazinājumu saskaņā ar minēto saprašanās memorandu un attiecīgie eksportētāji gūst labumu no īpašās kārtības, kas zināmā mērā nodrošina cenu stabilitāti, Komisijas Regulā (EK) Nr. 174/1999 [4], kurā jaunākie grozījumi izdarīti ar Regulu (EK) Nr. 186/2003 [5], šiem produktiem ir noteikta zemāka kompensācijas likme nekā likme, ko piemēro produktiem ārpus kvotas. (2) Arvien lielākā sausā piena tirgus cenu starpība iekšējā un ārējā tirgū, kā arī pieprasījuma un cenu pieaugums Dominikānas Republikā liek pārskatīt kompensācijas likmes, ko piemēro šajā sistēmā. (3) Tādēļ jāgroza Regula (EK) Nr. 174/1999. (4) Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Regulas (EK) Nr. 174/1999 20.a panta 8. punktu aizstāj ar šādu: "8. Kompensācijas likme produktiem, ko paredzēts eksportēt uz Dominikānas Republiku atbilstīgi 1. punkta minētajai kvotai, šeit norādīta procentos no likmes, kuru Komisija noteikusi saskaņā ar Regulas (EK) Nr. 1255/1999 31. panta 3. punktu un kura ir piemērojama 7. punktā minētā atļauju iesniegšanas termiņa pirmajā dienā: a) 65 % produktiem ar KN kodu 040210; b) 80 % produktiem ar kodu 040221 un 040229." 2. pants Šī regula stājas spēkā 2003. gada 1. maijā. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 29. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 218, 6.8.1998., 45. lpp. [4] OV L 20, 27.1.1999., 8. lpp. [5] OV L 27, 1.2.2003., 11. lpp. --------------------------------------------------